
  Autorská poznámka


  Pomenovanie ostrova Skye - vgaelčine an t-Eilean Sgiathanach - pochádza zo starého nórskeho slova sky-a, čo v preklade znamená „ostrov oblakov“. Vikingovia ho takto pomenovali podľa večne zahmleného pohoria Cuillin, čo sa tiahne celým ostrovom. Knihu Vábenie ostrova chcem venovať drobným roľníkom na škótskej vysočine, ktorí kedysi nielenže museli čeliť neúrode zemiakov anáslednému hladomoru, ale aj násilnému vyháňaniu zprenajatej pôdy. Neľútostné vysťahovávanie Gaelov - vgaelčine Fuadach nan Gaidheal - sa odohrávalo v 18. a 19. storočí. Zvyšky kedysi obrábaných políčok amedzných múrikov len vzdialene pripomínajú, čo sa tu kedysi odohrávalo; za pokojného dňa, keď pohorie Cuillin aodľahlé údolia zahaľujú oblaky, však krajina rozpráva svoj vlastný príbeh.


  Pri písaní knihy som sa inšpirovala historickými faktmi z obdobia vyľudňovania ostrova, hoci musím priznať, že osada vMacInnesovom zálive aGilleasbuig vskutočnosti nejestvujú.


  Pokiaľ ide oTasmániu, prístav vústí rieky Tamar vroku 1798 nazvali Port Dalrymple aroku 1804 tam vzniklo mesto George Town. Orok neskôr Paterson na hornom toku rieky založil ďalšiu osadu, ktorú nazval Patersonia, tú roku 1907 premenovali na Launceston - a to na počesť guvernéra Philipa Kinga, ktorý pochádzal zLauncestonu vanglickom Cornwalle.


  PROLÓG


  Bellerive, Tasmánia


  Rok 1904 sa chýlil ku koncu. Christy sedela vobľúbenom kresle nebohého manžela pri francúzskom okne, odkiaľ dovidela na záliv Storm Bay aTasmánsky polostrov. Letnú horúčavu zmierňoval svieži vánok od mora, ktorý vháňal do izby vôňu eukalyptov aborovíc. Štebot vtákov naneďalekých stromoch anádherný výhľad zvyčajne pôsobili na Christy upokojujúco, no dnes bola celá napätá, lebo nevedela, ako rodina prijme jej nápad.


  Odkedy sa jej deti rozpŕchli po celej Austrálii, rodina sa často nestretávala, no pred dvoma týždňami všetci prišli do Hobartu na otcov pohreb. Na druhý deň mali vpláne odísť, atak Christy usporiadala slávnostný spoločný obed, aby sa trochu rozveselili atiež oslávili prijatie jej vnučky na štúdium histórie na Sydneyskej univerzite. Christy bola na Kathryn nesmierne hrdá, pretože nebolo celkom bežné, aby dievčatá študovali.


  Len čo si po výdatnom obede otvorili fľašu šampanského aoznámila im svoj zámer, vjedálni akoby vybuchla bomba - nastalo hrobové ticho análada poklesla pod bod mrazu.


  Jej starší syn Hamish smanželkou Beryl pricestovali zrodinnej dobytkárskej farmy vQueenslande. Bol to chlap ako hora, zväčša srdečný aotvorený, no rád presadzoval svoju vôľu krikom asilou;Christy sledovala, ako mu do tváre stúpa červeň amodré oči sa mu hrozivo blýskajú - to nebolo dobré znamenie.


  James, mladší odva roky, ešte nemal štyridsať abol zcelkom iného cesta. Staral sa orodinné vinice vYarrabinde vBarosskom údolí, aako rozvážny človek nenávidel konflikty. Nedávno sa oženil splachou Clarice, ktorá sedela vedľa neho atvárila sa vyľakane. Christy si robila veľké nádeje, že James sa postaví na jej stranu, pretože si vždy rozumeli, no vzhľadom na to, ako sa mračil, vôbec nebolo isté, či sjej nezvyčajným plánom bude súhlasiť.


  Zamrvila sa na stoličke apozrela na Anne, svoje prvorodené dieťa. Znovu ju pochytila ľútosť nad tým, ako sa navzájom odcudzili. Jednoducho nedokázala prísť na to, ako obnoviť spretrhané nitky, ktoré ich kedysi tak pevne zväzovali. Vedela, očo tu asi ide, no nemohla robiť nič iné, len sa pokúšať oprelomenie ľadov, až kým jej Anne nebude ochotná odpustiť.


  Všimla si dcérin elegantný klobúčik ačižmičky na gombíky svysokými podpätkami, aj moderný kostým so sukňou po členky avypasovaným kabátikom, čo vtýchto horúčavách určite nebolo veľmi pohodlné. Anne bola vydatá za Harolda Rossa, sktorým mala osemnásťročnú dcéru Kathryn, apred časom prekročila štyridsiatku. Nevyzerala na svoj vek, no ustavične sa tvárila mrzuto, čo ju napriek pekným tmavým očiam veľmi špatilo. Tie teraz metali na matku hromy-blesky - zrejme sa schyľovalo kvýbuchu.


  Christy zrazu premkol pocit viny, ruky si pevne zopäla vlone. Nechcela vtento slávnostný deň vyvolávať škriepky, no nutkanie odhaliť svoj zámer bolo priveľké. Okrem toho dúfala, že rodina, učičíkaná výdatným obedom ašampanským, bude ústretovejšia, ochotná jej načúvať apochopiť, ako veľmi túži splniť si dávny sen. Podľa všetkého to bola márna nádej.


  „Nebuď smiešna,“ rozčúlil sa Hamish, opálená tvár mu očervenela až po korienky ryšavých vlasov. „Ešte smútiš za ockom anevieš jasne rozmýšľať.“


  Christy uprela pohľad na syna, ktorý sa čoraz väčšmi podobal jej otcovi, auvedomila si, že ju čaká dlhý boj, kým ho presvedčí, že jej plán je celkom rozumný adobre premyslený. „Samozrejme, že smútim,“ odvetila pokojne, „to však neznamená, že za seba nie som plne zodpovedná.“


  „Súhlasím sHamishom,“ chytila stranu bratovi Anne. „Pre ženu vtvojom veku sa jednoducho nehodí cestovať tak ďaleko sama. Čo ak ochorieš - alebo, nedajbože, zomrieš?“


  „Mám síce šesťdesiatpäť rokov,“ odsekla Christy, „ale ani zďaleka nie som senilná aabsolútne nehodlám umierať.“


  „Nikdy nevieš, kedy nadíde tvoja hodinka,“ vrátila jej to Anne.


  „Je to číre šialenstvo,“ burácal Hamish. „Ja ti to jednoducho zakazujem!“


  „Tvoj otec mi nezakazoval nič,“ nestrácala pokoj Christy, „anenechám si diktovať ani od vlastných detí.“ Posunula sa na stoličke dopredu, aby svojim slovám pridala na vážnosti. „Zrejme všetci zabúdate, že scestovaním na vlastnú päsť mám veľké skúsenosti anikdy mi nechýbal zmysel pre dobrodružstvo aodhodlanie.“


  „Vtedy si bola mladá aveci sa mali inak,“ namietla Anne. „Okrem toho bol stebou väčšinu času ocko, takže si nemusela všetko riešiť sama.“


  Jej samoľúby výraz Christy nesmierne rozčuľoval, mala čo robiť, aby ju neokríkla.


  „Ten nápad je absolútne bláznivý,“ pohŕdavo pokračovala Anne, „asom si istá, že so mnou súhlasia aj ostatní členovia rodiny.“ Panovačným pohľadom prebehla po tvárach bratov, ich manželiek, svojej dcéry asvojho manžela, akoby ich vystríhala, nech sa jej neodvážia odporovať.


  „Ja si myslím, že by sme mali mamino želanie rešpektovať,“ ozval sa do ticha James. „Koniec koncov, celé tie roky sa starala len onás, no vždy snívala otom, že raz sa vráti na ostrov, kde sa narodila.“


  „Tak si to mala splniť, keď ešte žil otec,“ vyštekol Hamish astriasol zpleca manželkinu chlácholivú ruku. „Tu nejde onijaký jednodňový výlet po mori - ja skrátka mamke nedovolím pre nejaký hlúpy rozmar takto riskovať život.“


  „To vôbec nie je rozmar,“ protestovala Christy. „Už dlho po tom túžim aty veľmi dobre vieš, že tvoj otec by sa nikdy neodhodlal na takú dlhú plavbu - ako chlapec si toho užil dosť.“


  Zároveň sa jej vmysli vynorili také desivé obrazy zdávnej minulosti, že sa len horko-ťažko vzchopila, aby mohla pokračovať. „Žiaľbohu, nie je už medzi nami avy všetci máte vlastný život, apreto je najvyšší čas urobiť to, čo som vždy chcela.“


  „To je veľmi sebecký postoj,“ odfrkla si Anne. „Máš tu predsa rôzne povinnosti, nemôžeš nás aj vnúčatá len tak opustiť.“


  „Okrem Kathryn sa svnúčatami takmer nevídam,“ namietla Christy. „Bývajú príliš ďaleko. Apokiaľ ide opovinnosti, na všetko môžu dohliadnuť správca súčtovníkom, okone sa mi postará sused amoji dvaja synovia so zaťom istotne zvládnu neodkladné rodinné záležitosti aj bezo mňa.“ Pozrela na Harolda, aby pochopil, že sa naňho spolieha.


  „Namiesto toho pochabého nápadu by si mala radšej prísť knám na návštevu, aby si lepšie spoznala naše deti,“ zlostne zamrmlal Hamish.


  „Navštívim ich, keď sa vrátim,“ sľúbila. „Dovtedy im budú musieť stačiť pohľadnice alisty.“


  „Očividne si sa už rozhodla, mama,“ prehodil James, otáčajúc pohár stmavočerveným yarrabindským syrahom vprstoch. „Si však presvedčená, že je to rozumné? Je to dlhá cesta.“


  „Nedaj sa vysmiať,“ zavrčal Hamish adolial si víno. „Samozrejme, že to nie je rozumné, sama cestovať tak ďaleko.“


  „Hamish má pravdu, Christy,“ pridala sa k nemu manželka Beryl. „Je to nebezpečné pre ženu vakomkoľvek veku - uvedomte si, že sa ocitnete na všelijakých pochybných miestach.“


  Clarice vrhla pohľad na Jamesa apredbehla ho. „Súhlasím,“ zažmurkala očami za okuliarmi ako sova. „Mohli by ste padnúť do rúk obchodníkov sbielym mäsom alebo chytiť niektorú ztých strašných chorôb, čo sú vo svete také bežné. SJamesom chápeme, prečo tam túžite ísť, ale skutočne to nie je rozumné, Christy.“


  „Možno keby sňou šiel niekto znás, nerobili by sme si také starosti,“ hlesla Kathryn, ktorá až doteraz mlčala.


  „Ja nemôžem na tak dlho opustiť Yarrabindu. Svinicami sú ustavičné problémy, dokonca aj za dobrého počasia; stále musím byť vstrehu ako jastrab.“ James uprel oči na zachmúreného brata. „Aveľmi pochybujem, že Hamish si môže dovoliť odísť od dobytka, najmä teraz, keď celý Queensland sužuje také sucho.“


  Chápavo sa na Christy usmial, až ju zahrialo pri srdci. „Aj keď zrejme všetci prichádzame oveľké dobrodružstvo.“


  Kathryn vystrela plecia, vtvári sa jej zračilo odhodlanie. „Mohla by som ísť ja,“ vzrušene vyhŕkla. „Na univerzitu nastupujem až voktóbri atá cesta mi dá oveľa viac, než dokážem vyčítať zkníh.“


  Zatiaľ čo sa okolo stola strhla úplná búrka protestov, Christino srdce pretekalo láskou kvnučke. Vtej krehkej dievčine - rovnako ako vjej matke - sa tajila železná vôľa, no na rozdiel od Anne mala Kathryn jasno vtom, akú moc majú slová, atak sa ozvala, len keď si ich dobre premyslela.


  „Ani nápad,“ oborila sa na ňu matka. „Ešte si primladá na to, aby si sa sama starala ostarú mamu, sktorou šijú všetci čerti. Pamätáš sa, čo sa stalo minulé leto, keď trvala na tom, že sa zúčastní na pretekoch konských záprahov? Skončila sotrasom mozgu azlomeným zápästím.“


  „Bod pre ňu, že vydržala až do konca,“ odvrkla Kathryn. „Nechápem, prečo by si nemohla robiť, čo chce, kým ešte vládze.“


  „Len pokoj,“ žmurkol na neter James. „Stará mama ešte nestojí nad hrobom. Možno má viac energie ako my všetci dokopy. Podľa mňa je to skvelý nápad, Kathryn - hneď mi spadol kameň zo srdca.“


  Christy sa usmiala, nevedela si predstaviť príjemnejšie cestovanie ako vspoločnosti milovanej vnučky.


  Vzápätí sa Anne naklonila cez Kathryn aštuchla mlčiaceho manžela do rebier. „No tak, Harold,“ zasyčala, „povedz, že mám pravdu.“


  Christy sa uprene zahľadela na zaťa. Nervózne si odkašlal azamrvil sa na stoličke, celý nesvoj, že rodina sa nevie dohodnúť. Keď šlo oriadenie jeho exportnej firmy, bol dostatočne zodpovedný asebavedomý, ale spanovačnou manželkou si nevedel poradiť, len zriedkavo jej odporoval na domácej pôde - auž vôbec nie na verejnosti.


  „Mám dojem, že vaša matka sa už rozhodla azrejme ju od jej zámeru nič neodradí, nech by sme povraveli čokoľvek,“ začal opatrne. „Ale naozaj by nebolo rozumné,“ hovoril ďalej anáročky sa vyhýbal zlostnému pohľadu svojej polovičky, „aby tak ďaleko cestovala sama.“


  Zachmúrený výraz na Anninej tvári vystriedalo zadosťučinenie, ale iba do okamihu, než Harold dopovedal, čo chcel. „Ak Kathryn nebude prekážať, že na univerzite zmešká úvodné prednášky, dovolím jej, aby starej mame robila na cestách spoločnosť.“


  Po týchto jeho slovách zavládlo ticho; všetci so zatajeným dychom čakali na Anninu reakciu.


  Anne naňho šokovane zízala, napätie vmiestnosti sa dalo krájať. Chvíľu trvalo, kým sa spamätala abola schopná mu odpovedať. „Naša dcéra len nedávno dovŕšila osemnásť rokov,“ habkala, „prakticky je to ešte dieťa. Čo si celkom prišiel orozum?“


  Harold očervenel - Christy netušila, či od zlosti, alebo rozpakov -, ale keď ho Kathryn chytila za ruku, vystrel sa, stisol dcére prsty auprene sa zahľadel Anne do očí.


  „Cestovanie rozširuje obzory,“ vyhlásil, „akeďže naša dcéra ešte nikdy nikam necestovala, podľa mňa jej to len prospeje.“


  Christy mu vduchu zatlieskala, nesmierne vďačná za jeho podporu, zato Anne to rozzúrilo. „Veľa toho od teba nechcem,“ oborila sa na manžela, „aako je pánboh nado mnou, zvyčajne nechávaš všetky dôležité rozhodnutia na mňa. Bola by som rada, keby si sa tentoraz vzáujme našej dcéry správal zodpovedne.“


  Harold prísne zovrel pery, zelené oči sa mu zablýskali. „Presne to robím,“ odsekol chladne. „Už som sa rozhodol. Ak chce Kathryn sChristy odcestovať, má moje požehnanie.“


  Dcéra sa naňho usmiala astisla mu ruku. Zatiaľ čo sa Anne spamätávala zohúrenia, ostatní vmiestnosti rozpačito pokašliavali ahniezdili sa na stoličkách.


  Trápne ticho napokon prerušila Christy. Netešilo ju, že vyvolala konflikt medzi dcérou azaťom, no musela uznať, že je to perfektné riešenie. Keď sňou pocestuje Kathryn, rodina sa oňu nebude báť.


  „Prepáč, Anne, ale keď stým Harold súhlasí aKathryn sa chce ku mne pridať, naozaj nevidím dôvod, aby si sa stavala proti.“ Vyhla sa dcérinmu zlostnému pohľadu ausmiala sa na Kathryn. „Sveľkým potešením prijímam tvoj návrh, drahá moja.“


  Kathryn vzrušene zažiarili zelené oči, zdedené po otcovi. „Hor sa do veľkého dobrodružstva, stará mama,“ nadšene zvolala. „Už sa nemôžem dočkať.“


  „Ja to jednoducho nedovolím,“ soptila jej matka.


  „Tuším nemáš na výber,“ škodoradostne sa na ňu zaškeril James. „Harold rozhodol za teba.“


  Annin pohľad by zastrašil aj rozzúreného býka, no nevyviedol zmiery Jamesa, ktorý ho ako najmladší spomedzi troch súrodencov za celé tie roky poznal veľmi dobre, atak len zdvihol pohár na prípitok švagrovi asprisahanecky naňho žmurkol.


  „Celý ten nápad je číre šialenstvo,“ hundral Hamish, keď po Haroldových slovách trochu vychladol. Pohľadom prebehol po miestnosti anetrpezlivo si odfrkol. „No, keď teda Harold súhlasí, azda by sme sa stým mohli zmieriť. Hlavou múr neprerazíme.“


  Anne prepichla manžela jedovatým pohľadom avystrela plecia. „Vtakom prípade nemám inú možnosť, len si splniť materinskú povinnosť adcéru sprevádzať.“


  Ostatní vmiestnosti prekvapene zavzdychali, akým Kathryn užasnuto civela na matku, Christy sa musela premáhať, aby nedala najavo, ako ju to vydesilo.


  „To naozaj nie je potrebné, Anne,“ vyhŕkla. „My dve sKathryn si určite poradíme aj samy, nezaťažuj sa tým.“


  „Isteže, záťaž to je, najmä pre tú kopu spoločenských podujatí, čo už mám vdiári poznačenú na budúci rok. Blaho adobrá povesť mojej dcéry sú však oveľa dôležitejšie, nehodí sa, aby sa na takú ďalekú cestu vypravila bez gardedámy.“


  „Budem sňou predsa ja,“ odvážila sa oponovať Christy, ktorú vyvádzala zmiery predstava, ako jej panovačná anepriateľsky naladená dcéra marí všetky starostlivo pripravené plány aznepríjemňuje jej život.


  Anne mávnutím ruky zavrhla matkin protest. „Na teba sa nedá spoľahnúť,“ odvrkla. „Ochorieš alebo ti napadne niečo bláznivé adoplatíte na to obidve. Veď vieš, ako nedokážeš premôcť zvedavosť, ato môže priniesť nekonečný rad nečakaných problémov.“


  Hoci Christy dcérin nedostatok empatie anecitlivé slová veľmi ranili, vmysli si živo vybavila deň, keď sa späťročnou Kathryn vybrali do buša za akýmsi vzácnym druhom vtáka, ktorého vraj videli chlapi, čo pracovali pri rieke Gordon. Nazdávala sa, že to bude pre dieťa dobrodružstvo, no podarilo sa jej zablúdiť alen akousi šťastnou náhodou napokon našla cestu domov kvystresovanému manželovi adcére.


  „Tuším si spomínaš na ten deň,“ zlovestným tónom prehodila Anne. „Ato nebolo jediný raz, čo si svojou pochabosťou rodine pripravila krušné chvíle.“


  Christy neušlo, že rodina sveľkým záujmom sleduje, ako sa to celé vyvinie, auvedomila si, že sa to zvrháva na frašku - bol najvyšší čas urobiť tomu rázny koniec. Uhladila si ľanovú sukňu, napravila šerpu okolo útleho pása azhlboka sa nadýchla. Vystrela plecia, aby dodala váhu každému centimetru svojej drobnej postavy, auprene sa zahľadela dcére do očí.


  „Za otcovho života by si sa neodvážila takto so mnou hovoriť auž to nemienim znášať,“ vyhlásila rázne. „Ak trváš na tom, že pôjdeš snami, musíš rešpektovať fakt, že som tvoja matka, atak sa ku mne aj správať. Tá cesta je pre mňa veľmi dôležitá aja nechcem, aby si mi ju pokazila. Je ti to jasné?“


  Anne očerveneli líca, no vzdorovito opätovala matkin pohľad. „Ó áno, je mi to jasné,“ precedila cez zuby, „ale rešpekt si treba...“


  Christy videla, že dcéra sa chystá povedať čosi, čo by neskôr trpko oľutovala, atak jej náhlivo skočila do reči. „Viem, že ti leží na srdci Kathrynino šťastie - aj keď si občas neuvedomuješ, že tým, čo povieš, môžeš niekomu ublížiť. Ja len dúfam, že keď sa vrátime do Tasmánie, budeš trochu tolerantnejšia.“


  Hamish si odfrkol. „Tolerantnejšia? Anne? To by som chcel vidieť.“


  Ostatní pri stole sa nervózne zasmiali aChristy na nich vrhla prísny pohľad, nato poprosila Jamesa, aby otvoril ďalšiu fľašu yarrabindského vína na prípitok.


  Keď si ponalievali do pohárov, Christy so synom si vymenili chápavý úsmev. „Na čo alebo na koho pripíjame?“ spýtal sa.


  „Dvíhame čaše na ostrov Skye ana môj vytúžený návrat do rodnej krajiny,“ odvetila Christy sodhodlaným úsmevom, ktorým sa pokúšala zamaskovať náhle obavy ztoho, čo by mohli nasledujúce mesiace dlhého putovania odhaliť - nielen onej samej, ale aj ojej vzťahu sjedinou dcérou.

  Inverness, jún 1905


  Do Invernessu sa dostali parníkom zLondýna ahneď po pristátí sa pobrali do starého zájazdového hostinca pri Morayovej zátoke. Po nenáhlivej prechádzke mestom plným kostolných veží, kamenných mostov apôsobivých budov zo žuly Christy navrhla, aby sa navečerali ašli skoro spať, pretože na druhý deň ich čaká dlhá cesta. Súrne si potrebovala oddýchnuť, no nechcela, aby sa znepokojovali, atak použila túto zámienku. Nebolo pre ňu typické, aby sa cítila na svojich šesťdesiatpäť rokov tak ako dnes.


  Prastaré trámy hostinca praskali avŕzgali, od Morayovej zátoky vanul slaný vánok apod otvoreným oknom po ulici vydláždenej mačacími hlavami hrkotali kolesá kočov ťahaných koňmi. Christy sedela pred toaletným stolíkom azamyslene si kefou prečesávala dlhé tmavé vlasy. Nechávala si ich rásť napriek tomu, že už boli popretkávané striebornými nitkami aoveľa jemnejšie než kedysi, pretože nedávno zosnulému manželovi sa páčili arád sa ich dotýkal - mala pocit, že keby sa dala ostrihať, zbavila by sa všetkého, čo mali kedysi spoločné, zostala by jej len strašná prázdnota, na akú ešte nebola pripravená.


  Vzdychla si apozrela sa na seba vzrkadle. Všimla si, že hnedé oči jej zastiera závoj smútku za manželom atvár má zbrázdenú vráskami. Odvrátila pohľad, len nerada priznávala, že to niekdajšie dievča žije už len vjej mysli aduši, aže okolitý svet - vrátane rodiny - vidí iba starú ženu.


  Vyzliekla si župan, zatvorila okno, sfúkla plynovú lampu aľahla si do postele sbaldachýnom. Ťažké drapérie boli navlhnuté aošúchané, no posteľná bielizeň čisto opratá. Christy sa zakutrala pod teplú prikrývku. Hoci bola veľmi unavená atúžila po spánku, vzrušenie ztoho, čo ju čaká, jej nedovoľovalo zaspať.


  Otejto ceste snívala celých štyridsať rokov aani teraz nemohla uveriť, že konečne sa vracia domov. Tento dlhoročný sen si však žiadal svoje amusela si ho tvrdo vybojovať - jednak sa jej táto príležitosť naskytla až po smrti milovaného manžela, ajednak bolo treba prekonať silný odpor zo strany rodiny, čo značne otriaslo jej odhodlaním.


  Civela do tmy, vnímala zvuky ulice aškrekot čajok vneďalekom prístave, odkiaľ sa nieslo škrípanie lodných rahien aplieskanie plachiet vprudkom východnom vetre. Keďže po toľkých rokoch jej spomienky už predsa len trochu vybledli, aspoň si predstavovala ostrý pach morských chalúh na skalách, žalostný krik hvizdákov, vznášajúcich sa nad pohorím Cuillin, apichľavý vresový koberec pod bosými nohami.


  Christy sa zavreli viečka. Ako môže od svojich najbližších chcieť, aby pochopili hlboký zmysel tejto cesty? Svojim deťom totiž neprezradila nič oútrapách, akými si prešla vdetstve. Holú, neprikrášlenú realitu pochovala hlboko vduši, odhalila ju iba manželovi, pretože vedela, že aj on zažil niečo podobné na vlastnej koži. Spomienky natie časy boli príliš desivé, aby sa one sniekým podelila, anechcela, aby vrhali tieň na ich nový život, ktorý si budovali vkrajine slnka aveľkých možností.


  Lenže ako sa blížili kcieľu cesty, Christy sa zmocňovala čoraz nástojčivejšia túžba tie spomienky vytiahnuť na svetlo, akým ju napokon premohol spánok, uvedomila si, že čas, kedy by mala začať srozprávaním osvojom živote, sa blíži.


  


  Kathryn ležala na úzkej posteli, záplavu gaštanovohnedých vlasov rozprestretú na vankúši, ahľadela do tmy vizbe obloženej drevom, oktorú sa musela deliť smatkou. Vôbec sa jej nechcelo spať, lomcovalo ňou vzrušené očakávanie, čo jej nasledujúci deň prinesie.


  Prevalila sa na druhý bok aobjala vankúš, pritom jej vmysli vírilo všetko, čo doteraz zažila. Keď stará mama rodine oznámila, že má vpláne odcestovať na Skye, okamžite si uvedomila, že túto jedinečnú príležitosť - možno jedinú vživote - nesmie premeškať, anapriek matkinmu ustavičnému frflaniu anevyhnutnému chaosu sklamaná nebola.


  Ukázalo sa, že parník Celtic je pomerne veľký, má priestranné kajuty prvej triedy, prepychovú jedáleň, dobre vybavenú knižnicu, bazén pod plátennou strieškou na prove, ba aj nádhernú tanečnú sálu, kde lodní dôstojníci vbielych uniformách dbali oto, aby ani jedna žena, stará či mladá, nesedela vkúte. Anne sa to veľmi nepáčilo, no stará mama bola za aKathryn vehementne povzbudzovala, aby nekazila zábavu akaždý večer si šla zatancovať.


  Vďakabohu, plavba bola veľmi pokojná - dokonca aj keď sa plavili okolo neslávne známeho Hornovho mysu. Nikto nedostal morskú chorobu aKathryn sa celá plavba zdala veľmi romantická. Vzhľadom na pozornosť, akej sa tešila, si každý večer líhala do postele snaivnými predstavami apriateľkám vMelbourne vypisovala dlhočizné listy, vktorých plavbu po mori priam ospevovala. Obzvlášť sa venovala opisovaniu kvalít šarmantného prvého dôstojníka, sktorým si na palube zaliatej mesačným svitom vymenila zopár kradmých bozkov.


  Pri spomienke na tie tajné chvíľky sa uškrnula do vankúša, no veľmi dobre vedela, čo si má otom všetkom myslieť. Šlo iba onevinné, nezáväzné flirtovanie - zvádzali ich ktomu milióny jagavých hviezd nad hlavou, zrkadliacich sa na morskej hladine. Okrem toho šípila, že nie je jediná, okoho sa dotyčný dôstojník zaujíma.


  Občas loď zakotvila vnejakom prístave, vtedy vystúpili na súš, kde spoznali mnoho exotických miest, cudzokrajných vôní ajzvukov. Kathryn si všetko poctivo zapisovala do denníčka, aby jej neušiel ani ten najmenší detail. Navštívili prekrásne, palmami posiate ostrovy Vanuatu aFidži, odtiaľ zamierili doTongy ana západné pobrežie Čile. Po oboplávaní Hornovho mysu si urobili zastávku vMontevideu arušnom Riu de Janeiro, než sa vydali kafrickému pobrežiu aprístavom vSenegale či Maroku.


  Vmarockom prístave Safi zažili niečo nové. Nielenže ich ovalila neznesiteľná horúčava, ale aj všadeprítomná špina asmrad. Mesto bolo očividne preľudnené, vovzduší sa do arómy orientálneho korenia miešal zápach zvieracích výkalov adym zo spaľovaných odpadkov. Hoci Kathryn trochu znervózňovali bezočivé pohľady počerných domorodcov anárek žobrákov, nemohla neobdivovať starodávne ruiny niekdajšej pevnosti anekonečnú púšť za mestskými hradbami, domov nomádov, ich tiav, žien adetí vpestrofarebných odevoch.


  Odkedy opustili Melbourne, Anne neopúšťala mrzutá nálada - na všetkom hľadala chyby, kritizovala, vyčítala matke každú maličkosť aposmievala sa ich nadšeniu zcestovania. Počas krátkej zastávky vSafi sa však situácia vyostrila natoľko, žeKathryn priam vydesilo, aká vie byť jej matka na Christy zlá.


  Odjakživa zvedavá Christy sa totiž odpojila od nich aj od sprievodcu azatúlala sa krozvalinám portugalskej pevnosti, kde sa hrčili húfy žobrákov apriekupníkov. Anne sKathryn jej ledva stačili, keď sa na súku vrhala kstánkom, aby sa spredavačom handrkovala ocenu, alebo keď sa predierala masou ľudí vlabyrinte úzkych uličiek, pretínajúcich mesto ako tepny. Apotom sa im stratila zočí.


  Obe ženy ju srastúcou panikou hľadali takmer hodinu, kým ju konečne objavili spokojne čupieť vprachu pred chatrčami znepálených tehál aživo sa baviť shlúčikom zahalených domorodých žien aich detí, čľapkajúcich sa vplechových vaničkách.


  Kathryn od úľavy vytryskli slzy, no kým stihla starú mamu objať, Anne schmatla Christy za ruku asurovo ju ťahala preč.


  Šokovaná Kathryn sa jej vtom pokúšala zabrániť, no čoskoro sa samej Christy podarilo vyslobodiť zdcérinho zovretia anahnevane zastala ako vrastená do zeme, zatiaľ čo Anne na ňu metala hromy-blesky azasypávala ju výčitkami. Dokonca sa pristavovali aj okoloidúci alen mlčky zízali. Kathryn, ktorá mala strach, aby rozzúrená Anne napokon nevztiahla na matku aj ruku, sa chystala medzi ne zamiešať, keď Christy ľahostajne mávla rukou askajúcnym úsmevom vykročila kzakotvenej lodi - zrejme dostala chuť na popoludňajší čaj.


  Kathryn chytila matku pod pazuchu apokúšala sa ju upokojiť. Odviedla ju na loď achcela ísť pohľadať Christy, aby sa matka sdcérou zmierili. Anne, rozčúlená na najvyššiu možnú mieru, to však odmietla aokamžite zamierila do svojej kajuty. Až do rána znej nevyšla.


  Kathryn sa pomrvila pod prikrývkou alámala si hlavu nad tým, čo má jej matka proti Christy, že sa knej správa tak nenávistne. Vedela, že to vždy také nebývalo, zraného detstva si pamätala, ako veľmi sa mali rady.


  Vychádzalo jej ztoho jediné: zrejme došlo kniečomu, čo všetko zmenilo, atak jej zostávalo iba dúfať, že na tejto dlhej ceste sa ich spory skončia. Hoci sa ich nenápadne pokúšala zmieriť, obe sa tvárili neprístupne aodmerane ako vždy. Vduchu si kládla otázku, či vôbec niekedy zistí, čo sa medzi nimi vlastne stalo.

  ZInvernessu vyrazili už na svitaní, keď rýchlo zhltli chutnú ovsenú kašu azapili ju šálkou silnej kávy. Dlhá jazda kočom na západný výbežok Kyle of Lochalsh im zabrala celý deň apo noci vmalom ošarpanom hostinci sa nalodili na ostrovný trajekt, parník Pioneer, aby absolvovali poslednú etapu svojej cesty.


  Počasie sa cez noc zhoršilo, azatiaľ čo si Pioneer odhodlane razil cestu rozbúrenými vodami pri južnom pobreží ostrova Skye, Christy stála osamotená na dažďom bičovanej palube abránila sa slzám. Čas avzdialenosť nič neznamenali, všetko si pamätala abolo to presne také isté ako vtedy. Nevnímala vietor, kmásajúci jej klobúčik atenký plášť, ani spŕšky morskej vody, od ktorej mala sukňu po členky celkom premočenú, ibauprene hľadela na dovysoka sa týčiace čierne útesy avodopády, čo sa znich valili do mora vopare vodnej triešte, strácajúcej sa za jemným závojom dažďa.


  Pevnejšie sa rozkročila na klzkých doskách paluby, čo sa pod ňou vlnila ahojdala, asilnejšie zovrela zábradlie. Lomcovali ňou zmiešané pocity, atak emócie, ktoré zvyčajne držala na uzde, teraz tryskali von. Zhlboka vdychovala výrazný pach rašeliny, vanúci od zdanlivo pustej pevniny. „Ant-Eilean Sgiathanach,“ zašepkala vgaelčine svojho detstva. Toto bol jej „ostrov oblakov“, ako ho pomenovali Vikingovia; radovala sa, že si osamote môže užívať každú jednu sekundu návratu domov.


  Kým Pioneer snákladom pasažierov, pošty, zásob potravín aživých zvierat smeroval na sever, Christy pozorovala krajinu, ktorá sa pred ňou pomaly roztvárala. Bolo to zvláštne, mala pocit, akoby tých päťdesiat rokov zázračne zmizlo aspomienky, ktoré celý ten čas nosila vsrdci, ju náhle zavalili ako lavína - rovnako jasné abolestné ako vtedy.


  Napokon sa predsa len schúlila do akého-takého úkrytu, pod úzku rímsu strechy kormidelne, aláskyplne pohládzala vyblednutý tartanový šál, ktorý kedysi patril jej matke. Tesnejšie si ho obkrútila okolo úzkych pliec azaborila nos do jeho vlhkých záhybov, takmer veriac, že vtejto vlne zo škótskej vysočiny sa dosiaľ zachovala vôňa milovanej bytosti. Modrozelený šál soranžovými pásikmi, starodávny tartanový vzor klanu MacInnesovcov, utkala jej stará matka aChristy ho opatrovala ako oko vhlave - bol totiž priam nasiaknutý spomienkami ato jediné, čo jej ztých dávnych čias zostalo.


  „Prepánajána, mama. Čo tu robíš, doparoma?“


  Annin rozčúlený hlas vytrhol Christy zo zamyslenia achvíľu jej trvalo, kým vládala odpovedať. „Užívam si návrat domov,“ odsekla.


  „Bude to tvoja smrť,“ zlostne vyštekla Anne. Musela si rukou pridržiavať klobúčik, aby jej ho nesfúkli nápory vetra, prinášajúce od provy trajektu spŕšky vody.


  „Vživote som zvládla aj horšie veci,“ odvrkla Christy aznovu sa obrátila knádhernej panoráme vmárnej nádeji, že ju dcéra nechá na pokoji. Anne sa však nevzdávala.


  „To ti verím,“ poznamenala uštipačne, „ale teraz si stará auž toľko nevydržíš.“


  Christy ju ignorovala. Stále dúfala, že práve táto dlhá cesta ich dve trochu zblíži, no vyzeralo to, že Anne je pevne rozhodnutá stoj čo stoj udržať si od matky odstup - ustavične kritizovala všetko, čo povedala či urobila. Christy už mala plné zuby toho nekonečného boja azačínala sňou strácať trpezlivosť.


  Anne dostala meno po dávno mŕtvej škótskej starej matke, no vničom sa nepodobala žene, ktorá tak hrdinsky zápasila schudobou aživotnými útrapami, až napokon príliš skoro tragicky zahynula. Christy vôbec netešilo, že dcéra svojou neznášanlivou povahou vyvoláva len samé konflikty ariskuje, že sa jej všetci obrátia chrbtom, dokonca aj mimoriadne trpezlivý atolerantný Harold. Už dlho šípila, že nie sú spolu šťastní, očom svedčilo ajto, ako sa vtedy vHobarte postavil Anne na odpor.


  Christy sa akosi podarilo vyčariť na tvári úsmev apotľapkala dcéru po pleci, aby ju uchlácholila. „Prosím ťa, nerob si omňa starosti, milá moja. Tu vonku je mi dobre ačoskoro ustane aj ten jarný dáždik.“


  Anne sa zachvela, pritiahla si ku krku prepychovú kožušinovú štólu apridržiavala si klobúčik. „Človek by nepovedal, že je jún,“ šomrala. „Čo nikdy neprestane liať?“


  „Ale prestane, len si treba uvedomiť, že tu nasevere je počasie nevyspytateľné.“ Christy si ztváre odhodila pramene prešedivených vlasov, čo jej vykĺzli spod sponiek. „Aj vTasmánii to platí, Anne. Pamätám sa, že nejedny Vianoce sme museli zostať doma alen sledovať, ako vonku prší.“


  Anne iba opovržlivo ohrnula nos. „Bez ohľadu na počasie si už pristará, aby si mokla na daždi,“ vyhlásila.


  Christy až pichlo pri srdci, že sa od vlastnej dcéry dočkala takých urážlivých slov.


  „Ačo to máš okolo krku za starú handru? Kde je tá kožušinová štóla, čo si si kúpila vLondýne?“


  Christy zaborila prsty do šálu apokojne pozrela dcére do očí. „Odložená vlodnom kufri,“ odvetila. „Atoto je moje rodinné dedičstvo, dokonale vhodné na túto príležitosť.“


  „Je to hanba,“ vyhlásila Anne; musela sa chytiť zábradlia, aby sa na rozkolísanej lodi udržala na nohách. „Občas je stebou kríž,“ frflala. „Čo si ľudia pomyslia, keď ťa tu uvidia?“


  Christy sa uškrnula. „To je mi jedno. Apochybujem, že si ma vôbec niekto všimne, keď som taká stará anemožná. Vtýchto končinách ľudia poznajú macinnesovský tartan apochopia, že som naň hrdá, hoci je už obnosený.“


  Všimla si, že dcéra sa trasie od zimy. „Choď pekne dnu, Anne,“ dohovárala jej, „amňa nechaj tu, nech môžem spomínať.“


  „Vždy si bola tvrdohlavá,“ hundrala Anne; vôbec si neuvedomovala, že sama je taká istá. „Celá táto cesta je pre mňa iba utrpením - nechápem, prečo som ti dovolila ma do toho zatiahnuť.“


  To naozaj prehnala, pretože práve Anne trvala na tom, že ich bude sprevádzať, Christy ani Kathryn ju do ničoho nenútili. „Nemusela si ísť,“ sucho poznamenala Christy.


  „Práveže musela,“ podráždene odvrkla Anne. „Nemohla som predsa dcéru pustiť na druhý koniec sveta, keď viem, aká si nezodpovedná. Ako napríklad teraz, trčíš tu na daždi akoleduješ si osmrť.“


  Christy potlačila hlboký vzdych. „Len choď dnu, Anne, prídem za vami, keď dorazíme do prístavu.“


  „Je to tam príšerné, málo miesta, navyše musíme znášať spoločnosť tých primitívov aich páchnucich zvierat. Nechápem, ako to Kathryn vydrží.“


  „Tak zostaň tu ačuš,“ ostro ju napomenula Christy. „Kazíš mi dojmy znávratu domov.“


  Anne sa však nedala odbiť. „Pozerala som do mapy, čo som si kúpila, azistila som, že sme sa vôbec nemuseli trmácať týmto hrozným trajektom - zrejme je to ďalší ztvojich vrtochov, aby si nám skomplikovala život. Pokojne sme mohli ísť loďou do Portree atam si najať koč. Vieš mi vysvetliť, očo ti ide?“


  Christy od nej odvrátila oči azahryzla si do pery. Portree zosobňovalo tie najhoršie spomienky,necítila sa pripravená im čeliť. „Chcela som vidieť pobrežie ztejto strany,“ bránila sa. „Myslela som si, že by to mohlo zaujímať aj teba sKathryn.“


  Anne na ňu zagánila. „Rozhodne by som to nenazvala zaujímavým,“ odsekla. „Je tu zima, vlhko anepríjemne. Apokiaľ ide ovýhľad,“ opovržlivo prebehla pohľadom po vrchoch ovenčených nízkymi oblakmi, „nestojí za fajku dymu.“ Nato sa zvrtla na päte azmizla vútrobách trajektu.


  Christy dcérin výsmech zabolel, ale uľavilo sa jej, že je zasa sama. Vedela, že dcéru dokáže rozčúliť, no platilo to aj naopak. Podľa všetkého ich vzťah už nič nemohlo zlepšiť aAnnino sústavné komandovanie Christy doháňalo kšialenstvu. Navyše jej dcéra dávala všemožne najavo, že ju pokladá za vetchú starenku, čo nemá všetkých päť pohromade. Napriek tomu všetkému dcéru ľúbila anetešilo ju, že na ňu musela byť zlá. Uvedomovala si, že Anne prišla za ňou na palubu len preto, lebo sa obávala ojej zdravie.


  Obrátila sa späť kzábradliu avýhľadu na Ardtrek Point aúzky polostrov Ullinish. Keby sa oblaky rozplynuli, čoskoro by uvidela starý drevený maják azvyšky kamenného dunu - pradávnej pevnosti, oktorej sa tradovalo, že ju postavili ešte pred narodením Krista -, ako sa týčia na vrchole útesu.


  Zakrátko sa trajekt stočí späť na západ, obíde výbežok severného pobrežia avpláva do Dunveganského zálivu, ich konečnej destinácie. Stým miestom sa jej spájali smutné spomienky, no vyrovnávala sa snimi ľahšie ako stými zPortree.


  Naradovane zhíkla, keď zbadala tulene sčiernou, lesklou kožou, ako sa vyvaľujú na skalách, avtáky krúžiace nad hniezdami vysoko na útesoch, kam sa kedysi za ich vajcami štverali chlapi, ktorí chceli uživiť svoje rodiny, atak neraz riskovali život.

